Byrettens dom i sag om overtrædelse af færdselslovens § 118, jf. § 3, stk. 1 og § 26, stk. 6, stadfæstes med den ændring, at bestemmelsen om betinget frakendelse af førerretten udgår
Ret: Østre Landsret (2. instans)
Faggruppe: Straffesag — Bødesag
Sagsemner: Færdsel;
Strafferetlige sanktioner og andre foranstaltninger;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 4. april 2011 af Østre Landsrets 11. afdeling

(landsdommerne Taber Rasmussen, Karsten Bo Knudsen og Anders Skaaning Mathiesen

(kst.)).

11. afd. a.s. nr. S-3957-10:

Anklagemyndigheden

mod

Tiltalte

(CPR nr. (Født 1973))

(advokat Søren Dybdahl Andersen, besk.)

Næstved Rets dom af 18. november 2010 (19-346/2010) er anket af Tiltalte med påstand om,

at der ikke sker betinget frakendelse af førerretten.

Anklagemyndigheden har påstået stadfæstelse.

Tiltalte har supplerende forklaret blandt andet, at der holdt en modkørende venstresvingen-

de bilist ude i krydset og spærrede for fremkørsel af yderligere biler mod krydset, da hun

påbegyndte afslutningen af sit venstresving med efterfølgende opbremsning af motorcyk-len,

der herved væltede. Motorcyklistens hastighed var så lav, at en passager på motorcyk-len

nåede at stige af, inden den væltede. Hun stoppede ca. 2 meter fra motorcyklen, og der skete

ingen påkørsel.

Landsrettens begrundelse og resultat:  

Efter tiltaltes forklaring lægges det til grund, at tiltalte satte i gang, da hun fik grønt lys, og

langsomt kørte ind i krydset for at svinge til venstre, hvorefter hun standsede helt op for at



/

- 2 -

orientere sig, da en modkørende bil – der ligeledes var kørt frem for at foretage svingning –

holdt placeret på hendes højre side og spærrede for hendes udsyn.

Det lægges videre til grund, at hun herefter på ny satte i gang og kørte langsomt frem, og at

hun straks bremsede op, da en modkørende motorcykel viste sig i hendes synsfelt.

Endelig lægges det til grund, at tiltalte undgik at påkøre motorcyklen, og at en bagsæde-

passager nåede at springe af, inden føreren væltede med motorcyklen.

Under disse omstændigheder findes det betænkeligt at fastslå, at tiltalte ved sin kørsel i

krydset har tilsidesat væsentlige hensyn til færdselssikkerheden, jf. færdselslovens § 125,

stk. 1, nr. 1.

Landsretten stadfæster derfor dommen med den ændring, at bestemmelsen om betinget

frakendelse af førerretten udgår.

T h i  k e n d e s  f o r  r e t :

Byrettens dom i sagen mod Tiltalte stadfæstes med den ændring, at bestemmel-sen om

betinget frakendelse af førerretten udgår.

Statskassen skal betale sagens omkostninger for begge instanser.



/